Dogtertjies sterf in huisbrand | Maroela Media
Twee meisies, onderskeidelik vier en ses jaar oud, is Sondagoggend dood ná 'n brand in hul plakkershuis in Senekal in die Vrystaat uitgebreek het.
"Die polisie is omstreeks 07:30 na die toneel by Thambo Square ontbied," het kapt. Phumelelo Dhlamini, woordvoerder van die polisie, gesê. "Die twee meisies was in die plakkershuis. Die sesjarige is op die toneel dood."
Die vierjarige het ernstige brandwonde opgedoen en sy is na Dihlabeng-hospitaal in Bethlehem geneem. "Sy is later in die hospitaal oorlede," het Dhlamini bygevoeg.
Die polisie doen 'n geregtelike doodsondersoek. "Die polisie ondersoek ook 'n saak van kinderverwaarlosing teen die 27-jarige ma wat die kinders glo by die huis gelos het toe sy dorp toe is om geld te gaan trek vir 'n kerkreis na Bethlehem." Die ondersoek duur voort.
Senekal Vrystaat
Zephany se ouers: 'Letsels sal nooit genees'
My trane rol vir jul 2 poppies, rus in vrede. Steriliseer asb die vrou wat hul in die lewe ingebring het, sy is nie n Ma se ou skoene werd nie!
Kinderverwaarlosing ?????? Die vrou moet vir MOORD aangekla word.Hulle was nog babas.Rus in vrede jul 2 engeltjies jul is veilig en op n beter plek.